Δευτέρα, 01.04.2024 **2η μικρή εργασία στο «Η Συμφωνική Ορχήστρα μετά το 1950»**

**Karlheinz Stockhausen: «Spiel» (1952)** (βρίσκετε ηχογράφησή του στο e-class/πολυμέσα) **Ιάννη Ξενάκη: «Μεταστάσεις» (1953/54)** (βρίσκετε ηχογράφησή του στο διαδίκτυο) **Krzysztof Penderecki: «Fluorescences» (1962)** (βρίσκετε ηχογράφησή του στο διαδίκτυο)

**Ακούτε διεξοδικά και πολλές φορές αυτά τα έργα μέχρι να «νοιώσετε» ότι καταλαβαίνετε την δράση τους.**

Γράφετε για μία/ένα μορφωμένη/ο μουσικώς κι εξασκημένη/ο ν’ ακούει Συμφωνική Μουσική αναγνώστρια/η (που θέλει να πληροφορηθεί - όχι να μάθει τις προσωπικές σας απόψεις - δεν τον ενδιαφέρουν): 1.αναφορά max τριών γραμμών για το πότε γράφτηκε το κομμάτι και ποια εντύπωση δημιούργησε-όχι απ’ το μυαλό σας … αν βρείτε σχετικές πληροφορίες! 2.απολύτως ελάχιστη αναφορά στο αρμονικομελωδικό ιδίωμα. 3.αναφορά στη σύνθεση της Ορχήστρας, στην «δράση» της (παύσεις-τομές-αλλαγές στην ενορχήστρωση-ιδιαίτερη χρήση ομάδων ή μεμονωμένων οργάνων-«κραυγές» δυναμικής κ.λ.π.) 4.αναφορά στα «συμβάντα»-μέρη του κομματιού.

Θα προσθέσετε ό,τι άλλο θεωρείτε χαρακτηριστικό-σημαντικό-απαραίτητο για να υποδείξετε την χρήση της Ορχήστρας στο κάθε κομμάτι.

ΔΕΝ ΕΝΔΙΑΦΕΡΕΙ ΚΑΘΟΛΟΥ Η ΒΙΟΓΡΑΦΙΑ ΤΟΥ ΣΥΝΘΕΤΗ! Αν για να στηρίξετε την ΟΡΧΗΣΤΡΙΚΗ ΠΕΡΙΓΡΑΦΗ του κομματιού χρειάζεστε να πείτε κάτι για τον συνθέτη, το κάνετε στον ελάχιστο βαθμό.

**ΠΡΟΣΟΧΗ: γράφετε μικρές σαφείς προτάσεις, επιμελείστε ορθογραφία-σωστό τονισμό λέξεων-απολύτως ορθή γραφή όποιων ξενόγλωσσων όρων ή ονομάτων. Φροντίζετε την «μορφή» του κειμένου σας έτσι όπως θα το στέλνατε στον αρχισυντάκτη ενός ειδικού περιοδικού από το οποίο πληρώνεστε! Θα «κόψω» όποια δουλειά μου έρθει που να μην είναι συνεπής προς αυτές τις προϋποθέσεις.**

**ΕΚΤΑΣΗ: μεταξύ ακριβώς μισής και ακριβώς ολόκληρης πυκνογραμμένης σελίδας Α4 για το κάθε έργο, όχι λιγώτερο αλλά ούτε περισσότερο, ο περιορισμός μέσα σ’ αυτή την έκταση των πληροφοριών που θέλετε να δώσετε αποτελεί μέρος της εργασίας σας.**

**Αποφύγετε κάθε είδους «σάλτσες», παρακαλώ καμία σελίδα με το logo του εκπα, κανένα «εξώφυλλο», καμία αράδα με τίτλο μαθήματος ή όνομα διδάσκοντος κι όλα τούτα, είναι περιττά. Γράφετε όνομα, επίθετο, αριθ.μητρώου, e-mail και κινητό σας πάνω-πάνω κι αμέσως από κάτω αρχίζετε! Τα στοιχεία σας ΟΠΩΣΔΗΠΟΤΕ!**

**Τέλος προθεσμίας αποστολής: ώρα 23:59 της Τρίτης, 9 Απριλίου 2024.**

**Παρακαλώ όλο σας το κείμενο σε ένα και μόνο αρχείο doc ή pdf, τίποτε άλλο!**